Publication: Magyar Közlöny
Issue: MK-2008-175 (Year: 2008, Number: 175)
Era: 2004-2010
Section: 5. számú melléklet a 294/2008. (XII. 10.) Korm. rendelethez
Paragraph Index: 418

b) 2008/175. szám Amennyiben a konténer és a nyitott kocsi homlokküszöbje (homlokfala) közötti távolság kevesebb 200 mm-nél, megengedett a támasztókeret helyett támgerenda vagy /5/ támgerendák alkalmazása, amelyek hosszúsága megegyezik a kocsiszekrény belső szélességével, magassága legalább 150 mm, együttes szélessége a távolság nagyságával egyezik meg (21.b ábra). Az egymás melletti gerendákat az összekötendő elemek együttes vastagságánál legalább 50 mm-rel hosszabb, kötésenként négy darab szöggel kell egymáshoz erősíteni. A 12228 mm belső hosszúságú nyitott teherkocsikban támgerenda alkalmazása nem kötelező. 3.8.3. A 40 láb hosszúságú konténereket a magas oldalfalú nyitott kocsiban a 22. ábrán bemutatott vázlatrajz szerint kell elhelyezni és biztosítani. A konténert a magas oldalfalú nyitott teherkocsiban annak hosszirányú szimmetriatengelyére szimmetrikusan, ajtóval szorosan a nyitott kocsi egyik homlokküszöbjéhez (homlokfalához) kell elhelyezni. A konténert négy darab, legalább 50 x 150 mm keresztmetszetű és a kocsiszekrény belső szélességével megegyező hosszúságú, keresztben fektetett /1/ alátétfára kell berakni. Két alátétfát a sarokelemek helyén, kettőt pedig szorosan közbenső keresztgerendához (közbenső szekrényoszlopokkal szemben) kell lefektetni. A szélső alátétfák végeihez /2/ merevítőket kell szögelni legalább 100 x 100 mm keresztmetszettel és helyben meghatározott hosszúsággal úgy, hogy a közöttük lévő távolság 2500 – 2600 mm legyen. A legfeljebb 20 t bruttó tömegű konténerek berakhatók kettő darab, a sarokelemek alá fektetett alátétfára is. Az üres konténer esetében az /1/ alátétfák és a /2/ merevítők alkalmazása nem kötelező.

Source: https://magyarkozlony.hu/hivatalos-lapok/fc5f29be392e7433ccb655f051078f08ab01a18c/dokumentumok/3280b237f93167bf22b88c139bb908a1f26f49e6/letoltes